CELEX: C2006/326/43
Language: el
Date: 2006-12-30 00:00:00
Title: Υπόθεση C-336/04: Διάταξη του Δικαστηρίου (πέμπτο τμήμα) της 14ης Σεπτεμβρίου 2006 (αίτηση του Commissione tributaria provinciale di Pordenone — Ιταλία για την έκδοση προδικαστικής αποφάσεως) — Banca Popolare FriulAdria SpA κατά Agenzia delle Entrate, Ufficio Pordenone (Κρατικές ενισχύσεις — Απόφαση 2002/581/ΕΚ — Φορολογικά πλεονεκτήματα υπέρ Τραπεζών — Άρθρο 104, παράγραφος 3, πρώτο εδάφιο, του Κανονισμού Διαδικασίας — προδικαστικό ερώτημα όμοιο με ερώτημα επί του οποίου το Δικαστήριο έχει αποφανθεί)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/22
            
         Διάταξη του Δικαστηρίου (πέμπτο τμήμα) της 14ης Σεπτεμβρίου 2006 (αίτηση του Commissione tributaria provinciale di Pordenone — Ιταλία για την έκδοση προδικαστικής αποφάσεως) — Banca Popolare FriulAdria SpA κατά Agenzia delle Entrate, Ufficio Pordenone
   (Υπόθεση C-336/04) (1)
   
   (Κρατικές ενισχύσεις - Απόφαση 2002/581/ΕΚ - Φορολογικά πλεονεκτήματα υπέρ Τραπεζών - Άρθρο 104, παράγραφος 3, πρώτο εδάφιο, του Κανονισμού Διαδικασίας - προδικαστικό ερώτημα όμοιο με ερώτημα επί του οποίου το Δικαστήριο έχει αποφανθεί)
   (2006/C 326/43)
   Γλώσσα διαδικασίας: η ιταλική
   Αιτούν δικαστήριο
   Commissione tributaria provinciale di Pordenone
   Διάδικοι στην υπόθεση της κύριας δίκης
   
      Προσφεύγουσα: Banca Popolare FriulAdria SpA
   
      Καθής: Agenzia delle Entrate, Ufficio Pordenone
   Αντικείμενο της υποθέσεως
   Αίτηση εκδόσεως προδικαστικής αποφάσεως — Commissione tributaria provinciale di Pordenone — Κύρος της αποφάσεως 2002/581/ΕΚ της Επιτροπής, της 11ης Δεκεμβρίου 2001, σχετικά με το καθεστώς κρατικών ενισχύσεων που η Ιταλία θέσπισε υπέρ των τραπεζών [κοινοποιηθείσα υπό τον αριθμό C(2001) 3955] (ΕΕ L 184, σ. 27)
   Διατακτικό της διατάξεως
   Το Δικαστήριο διατάσσει:
   
               1)
            
            
               Από την εξέταση των υποβληθέντων προδικαστικών ερωτημάτων δεν προέκυψαν στοιχεία ικανά να θίξουν το κύρος της αποφάσεως 2002/581/ΕΚ της Επιτροπής, της 11ης Δεκεμβρίου 2001, σχετικά με το καθεστώς κρατικών ενισχύσεων που η Ιταλία θέσπισε υπέρ των τραπεζών.
            
         
               2)
            
            
               Τα άρθρα 87 ΕΚ επόμ., το άρθρο 14 του κανονισμού (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ, καθώς και οι αρχές της δικαιολογημένης εμπιστοσύνης, της ασφάλειας δικαίου και της αναλογικότητας δεν απαγορεύουν εθνικό μέτρο που διατάσσει την επιστροφή ενισχύσεως, σε εκτέλεση αποφάσεως της Επιτροπής με την οποία η ενίσχυση αυτή κρίθηκε ασύμβατη προς την κοινή αγορά και από την εξέταση της οποίας, υπό το πρίσμα των ίδιων αυτών διατάξεων και αρχών, δεν προέκυψαν στοιχεία ικανά να θίξουν το κύρος αυτής.
            
         
      (1)  ΕΕ C 251 της 09.10.2004.